《和喻迪孺郎中春日书事二首》
宋代·郭印

春风不入鬓边青，羞逐儿童趁晚晴。
花欲近人颜色好，鸟来窥晚语音清。
钩帘静院山相顾，散策高亭月共行。
自断穷通天已定，休劳占数向枯茎。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。